b'\n_START_ARTICLE_\nStefan Wessels\n_START_PARAGRAPH_\nStefan Wessels (f\xc3\xb8dt 28. februar 1979 i Rahden, Vesttyskland) var professionel fodboldm\xc3\xa5lmand, og senest i januar 2011 underskrev en 1\xc2\xbd-\xc3\xa5rig kontrakt med den danske klub OB._NEWLINE_Wessels startede sin professionelle karriere i FC Bayern M\xc3\xbcnchen, hvor han var tilknyttet som ungdomsspiller. Som f\xc3\xb8lge af skader hos Oliver Kahn og Bernd Dreher fik Wessels chancen, og opn\xc3\xa5ede i perioden 1999-2003 6 kampe for f\xc3\xb8rsteholdet. Wessel skiftede i 2003 til FC K\xc3\xb6ln, hvor han opn\xc3\xa5ede fast spilletid. I 2007 skiftede Wessels til Everton, hvor han dog kun opn\xc3\xa5ede 2 kampe inden han i 2008 skiftede til VfL Osnabr\xc3\xbcck. Da Osnabruck senere p\xc3\xa5 s\xc3\xa6sonen rykkede ned, forlod Wessels klubben til fordel for FC Basel. Wessels opn\xc3\xa5ede dog kun en enkelt kamp for FC Basel inden han i januar 2011 skiftede til den danske klub OB._NEWLINE_Wessels fik en del spilletid i OB, men leverede svingende pr\xc3\xa6stationer, hvorfor klubben i 2012 l\xc3\xb8ste ham fra den indg\xc3\xa5ede kontrakt, hvorefter Wessels indstillede karrieren.'